**Dyddiad cyhoeddi:** 25 Gorffennaf 2023

**Cais Rhyddid Gwybodaeth** 114/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**A fyddech cystal â rhoi’r wybodaeth ganlynol:**

**1.  Faint o lefydd parcio sy’n cael eu dyrannu i weithwyr Trafnidiaeth Cymru yng ngorsaf drenau Caerdydd Canolog o fis Mai 2023 ymlaen**

**2.  Allwch chi roi dadansoddiad o nifer y llefydd parcio a ddyrannwyd i weithwyr TrC yng ngorsaf Caerdydd Canolog dros y 10 mlynedd diwethaf.**

**3.  Beth yw cost cyflogi swyddogion diogelwch i batrolio’r maes parcio o ran y llefydd parcio a ddyrannwyd**

**4.  A oes unrhyw swyddogion diogelwch ychwanegol wedi cael eu cyflogi i batrolio’r maes parcio o ran y llefydd parcio a ddyrannwyd**

**5.  Allwch chi roi dadansoddiad o nifer y llefydd parcio ym mhob gorsaf drenau yng Nghymru a nifer y llefydd sydd wedi’u dyrannu i weithwyr Trafnidiaeth Cymru ym mhob gorsaf**

**YMATEB**

Cwestiwn 1

Nid yw Trafnidiaeth Cymru yn dyrannu unrhyw lefydd parcio yng ngorsaf Caerdydd Canolog i weithwyr o fis Mai 2023 ymlaen.

Cwestiwn 2

Does dim llefydd wedi cael eu dyrannu i weithwyr TrC yn ystod y 7 mlynedd diwethaf.

Yr unig eithriad yw yn ystod digwyddiadau arbennig neu pan fydd gwaith ar y ffyrdd yn arwain at gau’r maes parcio i’r cyhoedd.

Cafodd TrC ei ffurfio yn 2016 a chyn hynny, Arriva oedd y cwmni.

Cwestiwn 3

Nid oes gennym swyddogion diogelwch yn y maes parcio, byddai hyn hefyd yn fasnachol sensitif.

Cwestiwn 4

Nid oes gennym swyddogion diogelwch na llefydd parcio wedi’u neilltuo i TrC.

Cwestiwn 5

*Parhad...*

Yn anffodus, nid yw’r wybodaeth hon yn cael ei chofnodi.

Y tu allan i’r Ddeddf, gallwn nodi bod -

Meysydd parcio staff yn amrywio ar draws y rhwydwaith; caiff rhai o’n Meysydd Parcio eu rheoli gan APCOA a rhai eu rheoli’n lleol gan dîm y gorsafoedd.

Mae rhai yn codi tâl parcio ac nid yw eraill yn gwneud. Mae gan rai lefydd parcio i staff ac nid oes gan rai eraill. Mae gwaith yn dechrau ar feysydd parcio ar draws y rhwydwaith, a fydd, gobeithio, yn mynd i’r afael â’r materion sydd gennym ni ar hyn o bryd ac yn rhoi darlun clir i ni o’r sefyllfa parcio yn ein gorsafoedd.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".